SET เปิดบ่ายพุ่งต่อ 30 จุด! หุ้นแบงก์-อิเล็กฯเทรดคึก หนุนซื้อขายทะลุ 8 หมื่นลบ.
SET เปิดบ่ายพุ่งต่อ 30 จุด! หุ้นแบงก์-อิเล็กฯเทรดคึก หนุนซื้อขายทะลุ 8 หมื่นลบ.
SET เปิดบ่ายพุ่งต่อ 30 จุด! หุ้นแบงก์-อิเล็กฯเทรดคึก หนุนซื้อขายทะลุ 8 หมื่นลบ.
8 ธ.ค. 2563

ผู้สื่อข่าวรายงานว่า ดัชนีตลาดหุ้นไทย ล่าสุด ณ เวลา 14.58 น. อยู่ที่ระดับ 1,483.47 จุด ปรับตัวขึ้น 33.64 จุด ด้วยมูลค่าการซื้อขาย 8.01 หมื่นล้านบาท
โดย ตลาดหุ้นไทยต้นภาคบ่ายพุ่งต่อไปเป็นกว่า 30 จุด ด้วยมูลค่าการซื้อขายหนาแน่น โดยคาดว่าเงินทุนจากต่างประเทศไหลเข้าอย่างต่อเนื่องเสริมความมั่นใจให้กับนักลงทุน
ทั้งนี้ นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยเช้านี้ปรับตัวขึ้นได้แข็งแกร่งกว่าตลาดหุ้นในภูมิภาคเอเชียที่เช้านี้แกว่งไซด์เวย์ โดยมีบางตลาดพักตัวราว 0.6% ส่วนหนึ่งอาจชดเชยช่วงที่ตลาดบ้านเราปิดทำการวานนี้ตลาดภูมิภาคต่างบวกเป็นส่วนใหญ่
โดย ตลาดบ้านเราได้รับแรงซื้อเข้ามาอย่างหนาแน่นที่หุ้นในกลุ่มแบงก์และกลุ่มอิเล็กทรอนิกส์ จนทำให้ดัชนีฯขึ้นทะลุแนวต้านสำคัญที่ 1,450 จุดขึ้นไปได้ ส่งผลให้เปิด upside ไปที่ 1,500 จุด น่าจะเป็นผลจาก Fund Flow ที่ไหลเข้า และคาดว่านักลงทุนสถาบันในประเทศก็ยังซื้อ อย่างไรก็ดี ต้องติดตามสถานการณ์การแพร่ระบาดไวรัสโควิด-19 ในประเทศว่าจะมีจำนวนผู้ติดเชื้อเพิ่มขึ้นมากหรือน้อยเพียงใด ส่วนนอกประเทศตดตามการประชุมธนาคารกลางยุโรป (ECB) วันที่ 10 ธ.ค.คาดว่าจะคงอัตราดอกเบี้ยนโยบาย
สำหรับแนวโน้มการลงทุนในช่วงบ่ายนี้ นายวีระวัฒน์ กล่าวว่า ตลาดฯคงจะแกว่งในแดนบวกต่อไปได้ พร้อมให้กรอบการแกว่งกว้าง ๆ ที่แนวรับ 1,455 จุด ส่วนแนวต้าน 1,480-1,500 จุด